text: Stormen trak seere til skærmen 
  29 oktober 2013 kl. 11.43
  Den kraftige storm mandag trak seerne til tv-skærmene og især de regionale TV 2-stationer tiltrak sig opmærksomheden. TV SYD havde således 171.000 seere inde over 19,30-udsendelsen, der i gennemsnit holdt 137.000 seere fast fra start til slut.
  - Det er jeg både glad for og stolt over. Det viser, at de regionale tv-stationer er et samlingspunkt i både med- og modgang for borgerne. Når der sker noget dramatisk som stormen i går, så ved seerne, hvor de får overblik og præcis information om situationen i netop deres nærområde, siger TV SYDs nyhedschef Claus Christensen dagen derpå.
  Det var naturligt nok de regioner, der var hårdest ramt af stormen, der oplevede størst seerfremgang.
  På landsplan blev de regionale 19,30-udsendelser set af 911.000 seere over 12 år mod 674.000 sidste mandag. Dermed blev de regionale 19,30-udsendelser nr. 1 på listen over de meste udsendelser i går.
  TV-Avisen kl. 21,30 havde mandag aften 876.00 seere og TV 2 Nyhederne kl. 19 trak 826.000 seere.
  